Okresná prokuratúra Lučenec 
F. Lehára 12, 984 80 Lučenec 1

Sp. zn. : 2 Pv 533/11/6606	Lučenec, 9.3.2012
EEČ : 2-47-25-2012

U Z N E S E N I E

Trestná vec:	obvinená XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Lučenec
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
ako matka dcéry XXXXX, nar. XXXXX hoci bola podľa právoplatného rozsudku  Okresného súdu v Lučenci  č.  9C 13/2011 z 11.03.2011 počnúc dňom  29.04.2011 povinná platiť výživné  na dcéru v sume 80 € vždy mesačne predom do 20-teho dňa toho ktorého mesiaca k rukám otca dieťaťa XXXXX, nar. XXXXX v Lučenci takto uloženú povinnosť v Rapovciach a inde riadne neplnila a za obdobie od 29.04.2011 do 29.02.2012 dlhovala na výživnom celkom 800 €   
Právna veta:
lebo zanikla trestnosť činu
Odôvodnenie:
Poverený policajt OO PZ v Lučenci po začatí trestného stíhania dňa 03.11.2011 vzniesol obvinenie pod č. ORP-1816/LC-LC-2011 XXXXX, nar. XXXXX pre prečin  zanedbania povinnej výživy podľa §  207 odsek 1  Trestného zákona, ktorý mala spáchať spôsobom  a v rozsahu uvedenom v skutkovej  vete vo  výrokovej časti tohto uznesenia. 
	Poverený policajt OO PZ v Lučenci po ukončení skráteného vyšetrovania predložil dňa 02.03.2012 na okresnú prokuratúru návrh na zastavenie trestného stíhania z 01.03.2012, ktorý návrh odôvodnil splnením podmienok podľa § 86 písm. a/ Trestného zákona obvinenou. 
	Po preskúmaní návrhu a obsahu vyšetrovacieho spisu vzťahujúceho sa na predmetnú trestnú vec som z výpovede obvinenej XXXXX  z 27.02.2012 zistil, že táto postupne od dňa 13.09.2011 do 16.02.2012 vyplatila ako dlžnú sumu výživného v celkovej sume 800 €. Svedok poškodený XXXXX dňa 27.02.2012 potvrdil, že mu povinnou XXXXX bola v sume 800 € vyplatený celá dlžná suma výživného aj za mesiac február roku 2012, ďalej uviedol, že napriek neplateniu výživného dcéra XXXXX netrpela núdzou.
	Podľa § 86 písmeno a/  Trestného zákona  trestnosť činu zaniká aj vtedy  ak ide o prečin zanedbania povinnej výživy  podľa § 207 Trestného zákona, ak prečin nemal trvale nepriaznivé následky a páchateľ svoju povinnosť dodatočne  splnil skôr než  sa  súd odobral na záverečnú poradu. 
Podľa § 215 ods. 1 písm. h/ Tr. poriadku prokurátor zastaví trestné stíhanie ak zanikla trestnosť činu.
	Z uvedeného dôvodu nakoľko obvinená  XXXXX splnila vyživovaciu povinnosť, preto bolo potrebné o jej trestnom stíhaní za  prečin zanedbania povinnej výživy podľa § 207 odsek 1  Trestného zákona   rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavel Melo
prokurátor